Jessie nié ’n uitverkoper – Cyril | Netwerk24
Talle vas oor dwelms, gevaarlike wapens in Knysna
Sestien mense is die naweek in Knysna en omliggende gebiede in die Suid-Kaap in hegtenis geneem oor dwelms en die besit van gevaarlike wapens. Daar is ook beslag gelê op dwelms met ’n straatwaarde van R90 000.
Amy'Leigh: Vierde verdagte vas
Die polisie het die vierde verdagte wat by Amy'Leigh de Jager (6) se ontvoering betrek word, in hegtenis geneem. Netwerk24 kon betroubaar bevestig die 24-jarige man is in 'n nedersetting naby Vanderbijlpark vasgetrek.
‘Iere is dwerge langs All Blacks, Bokke’
Ierland kon nie sy Wêreldbeker-aanslag op ’n beter manier begin het nie, maar dié span se afrigter, Joe Schmidt, meen steeds sy span is in ’n laer gewigklas as die All Blacks en die Springbokke.
Eerbewyse rol in vir Karla
Karla Pretorius bring ’n handvol trofeë terug na Suid-Afrika.
Bokke verloor plek op ranglys
Die Springbokke het een plek teruggesak op Wêreldrugby se nuutste ranglys na hul nederlaag van 13-23 teen die All Blacks by die Wêreldbeker-toernooi in Jokohama, Japan.
Teater vir kinders op Aardklop
Aardklop het vanjaar weer iets vir elkeen – ook vir die kleinspan.
Jessie nié ’n uitverkoper – Cyril
Deur Bonolo Selebano 14 Maart 2019 21:53
Pres. Cyril Ramaphosa het Donderdagaand ingegryp om spanning te ontlont toe hy ’n vergadering van burgerlike organisasies en gemeenskapslede by Soweto toegespreek het.
’n Streng Ramaphosa het ’n gemeenskapslid gekasty wat Jessie Duarte, die party se adjunk-sekretaris-generaal, uit die verhoor ’n “uitverkoper” genoem het.
“Dit is onaanvaarbaar, ek sal dit nie aanvaar nie. Ek het in die parlement oor hierdie kwessie gepraat, Mense moenie los en vas uitlatings maak soos dat dié een ’n uitverkoper is, dat dié een ’n dit en dat is nie. Ons moet ons daarvan weerhou om sulke dinge te doen. Dit is nie Suid-Afrikaans nie. Ek is nie bereid om dit hier . . . te aanvaar nie, want dit is gestroop van enigiets wat selfs naby die waarheid is,” het Ramaphosa gesê.
Spanning het hoog geloop toe ’n inwoner wat haarself as Rachel geïdentifiseer het, die ANC se lys van kandidate vir die parlement en die provinsiale wetgewers verdoem het.
“Kyk na jou lyste, daar is geen sogenaamde Kleurlinge op nie,” het sy gesê.
Ons erken dat ons langs die pad foute gemaak het. Ons aanvaar ons foute en ons verdoesel hulle nie.
Sy het bygevoeg dat sy vir die EFF en nie die ANC nie gaan stem.
Die spanning het toegeneem toe gemeenskapslede hulle na die podium gehaas en hul klagtes hoorbaar gelug het dat hulle nie die geleentheid gegee is om vrae te vra nie.
Toe Danny Jordaan, voormalige ANC-burgemeester van Nelson Mandelabaai, Ramaphosa vroeër aan die gehoor voorgestel het, hy die president met oud.pres. Nelson Mandela vergelyk en gesê albei is leiers “wat woord hou”.
“Ons moet ’n voorbeeld wees. Ons moet getrou wees aan ons woord, wat ons mense ook al vertel, ons moet ons woord nakom. Ek is bly dat ons daardie kaliber president hier het, een wie se woord sy eer is,” het Jordaan gesê.
Ramaphosa het, toe hy inwoners van Thokozapark in Soweto vroeër toegespreek het, toegegee dat die ANC as regerende party die afgelope 25 jaar “foute” gemaak het.
Hy meen egter dat die goeie dinge wat die ANC gedoen het, baie meer is as die foute.
“Ons erken dat ons langs die pad foute gemaak het. Ons aanvaar ons foute en ons verdoesel hulle nie,” het hy gesê.
Van die “goeie dinge” wat die ANC gedoen het, is om te verseker dat meer as 17 miljoen maatskaplike toelaes maandeliks uitbetaal word.
“Ons is die enigste land in Afrika wat 17 miljoen mense toelaes gee.”
Meer oor: Pres. Cyril Rama­Phosa | Jessie Duarte | Soweto | Politiek | Anc
ANC se NUK besluit Sondag oor Noordwes
‘ANC sal hou by oorspronklike plan met grond’
Duarte ‘gretig’ om te getuig oor ANN7, ‘New Age’
Supra moet die waarheid praat oor huurmoord-beweringe, eis DA